Publication: Magyar Közlöny
Issue: MK-2001-126 (Year: 2001, Number: 126)
Era: 1990-2004
Section: a 37/2001. (XI. 14.) KöViM rendelethez
Paragraph Index: 260

a) Általános feltételek: aa) a helyiség a „C” tűzveszélyességi osztályra vonatkozó tűzvédelmi követelményeknek feleljen meg; ab) a helyiség légterébe került gázüzemanyag jelzését (gázérzékelő) és eltávolítását (szellőztető berendezés) biztosító berendezéseket kell felszerelni, amelyek feleljenek meg a következő műszaki követelményeknek; ac) a gázérzékelő a javításra kerülő járműben használt gázüzemanyag — az alsó éghetőségi koncentrációjának 20%-án hallható és látható módon adjon jelzést, és egyidejűleg indítsa a szellőztető berendezést, — az alsó éghetőségi koncentrációjának 40%-án válassza le a helyiség villamos hálózatát, a robbanásbiztos villamos berendezések kivételével; ad) 500 m 3 légtérfogat felett, ha a tevékenységet az alapterület 20%-ánál kisebb helyen, a bejárati kapuhoz közel végzik, a helyiségbe nem kell szellőztető berendezést felszerelni, és a villamos berendezések kézi kapacsolással választhatók le a hálózatról. Ilyen esetben a Területi Műszaki Biztonsági Felügyelet egyéb feltételeket is meghatározhat; ae) a szellőztető berendezés biztosítsa a helyiség legalább óránként ötszörös légcseréjét; af) a helyiségben nyílt égésterű tüzelőberendezés nem alkalmazható; ag) szabadba nyíló kapuja legyen; ah) rendelkeznie kell a jármű gáztartálya ürítésére szolgáló berendezéssel; ai) a helyiséget — az egyébként előírton túl — el kell látni helyiségenként további egy-egy db 12 kg-os töltősúlyú porral oltó tűzoltókészülékkel.

Source: https://magyarkozlony.hu/hivatalos-lapok/9cffa542313302b9671be01c7aeb348306c07238/dokumentumok/934cf1855a8f10fe68605e1028e339d6a1a05cdb/letoltes